Coral Cors Alegres, mig segle de petits cantaires a Valls\nCoral Infantil Cors Alegres, mig segle de petits cantaires a Valls\nFa 50 anys es va fundar aquesta entitat que ha servit de mirall per a les corals que hi ha en l’actualitat a la capital de l’Alt Camp\ndimarts, 25 de desembre 2018 - 06:05h\nImatge d'una de les trobades de corals vallenques on va participar Cors Alegres. | Cedida\nLa història de la coral Cors Alegres va començar l’any 1968. Un grup de pares i mares de Valls van decidir tirar endavant una coral infantil a la ciutat. Amb l'ajuda al mossèn de la parròquia de Sant Joan, Josep Moragues i la vallenca Núria Freixes i Comas, va néixer la Coral Infantil Cors Alegres.\nEl seu nom va sorgir fruit d’una votació dels cantaires, que van triar que aquest era el títol més adient i que millor definia el grup. Enguany, aquesta entitat compleix 50 anys.\nUna de les persones que hi va ser des dels inicis és la vallenca Candela Amill. Amb només 9 anys, va començar a cantar a la coral. Els seus ulls de nena van veure el naixement de la coral infantil als anys seixanta i actualment miren des de la perspectiva d’àvia, ja que ara són els seus néts els que canten.\nConcert a Vilabella de la coral infantil Cors Alegres, l'any 1989. | Cedida\nDes de bon començament, la coral va projectar-se més enllà de les fronteres vallenques exposant el seu talent dins i fora de la ciutat. La coral es va afiliar al Secretariat de Corals Infantils de Catalunya (SCIC) i el primer curs ja va participar en la 3a Trobada del SCIC, que es va fer a Barcelona (maig del 1969), on van interpretar la cantata ‘El flautista d’Hamelín’.\nEn aquella època, anar a Barcelona era tota una odissea. «Era una aventura anar en autobús fins a la capital, havies de passar per les costes del Garraf, era un viatge molt llarg», recorda la Candela. «Ara tot ha canviat molt».\nAquella petita cantaire es va fer gran i va passar a ser directora de la coral, lloc que va ocupar durant més d’una dècada. «És molt comú que la gent que passa per aquí acabi quedant-se a l’equip directiu», diu. En tots aquests anys, la coral ha tingut una cinquantena de directors i responsables.\nLa vinculació de la Candela amb la formació sempre ha estat molt activa, ja que els seus tres fills van ocupar el seu lloc en la coral des de petits i ara admira com aquest lloc l’ocupen els seus néts. Ella ha seguit en aquest món fins a l’actualitat i 50 anys després segueix cantant, ara a la coral vallenca Terpsícore.\nCors Alegres ha estat l’inici de moltes corals vallenques\nLa coral infantil Cors Alegres ha estat pionera en moltes coses. Quan va començar, «no es feia música a les escoles i aquest era un lloc per aprendre’n», explica Candela Amill i afegeix que «vam començar a cantar en català quan ningú ho feia, per a nosaltres va ser una manera de donar a conèixer la nostra llengua».\nImatge d'arxiu de la coral infantil Cors Alegres. | Cedida\nLa Coral Infantil Cors Alegres és la coral vallenca que porta més anys cantant de manera ininterrompuda. A partir de la seva creació, han sorgit tres de les cinc corals vallenques actuals: la Coral Espinavessa, la Coral Terpsícore i Suite Cor. Es pot dir que ha estat un lloc de pas per arribar a les corals adultes, ja que molts dels cantaires de les altres corals, van cantar a Cors Alegres durant la seva infantesa.\n«No només cantem, transmetem valors»\nUna de les actuals directores i alhora coordinadora de la coral infantil és Laia Prats Amill, neboda de la Candela. Igual que la seva tieta, va començar de ben petita, amb només 5 anys i ha acabat estant al capdavant de l’entitat.\nActivitat 'Juguem cantant' a Torredembarra, on van participar els petits cantaires. | Cedida\nEn aquests moments la coral té més d’una vintena de cantaires que assagen els dissabtes al matí a Casa Caritat. En els inicis, els assajos eren al Teatre Principal i als baixos de la rectoria de Sant Joan. Avui dia, «és un lloc de reunió amb un tracte proper. No només cantem, també transmetem valors, juguem, treballem la cohesió del grup, els objectius que tenim són molt amplis», diu l’actual directora. I la Candela afegeix que la feina que fan «va més enllà de cantar, és la convivència i els valors de la música».\nTieta i neboda coincideixen que aquesta coral és sinònim de ‘família’, ja que han passat per aquí fins a quatre generacions dels Amill, així com d’altres famílies de Valls.\nPetitons, petits, mitjans i grans\nLa coral es divideix en quatre grups: petitons (de 4 anys), petits (5 i 6 anys), mitjans (de 7 a 9 anys) i grans (de 10 a 16 anys). Els més grans han participat en festivals internacionals a països com Bèlgica, França o Noruega. «És molt enriquidor que puguin cantar amb nens i nenes d’altres llocs, és un valor afegit que té la coral que no es troba en altres activitats extraescolars», subratlla l’actual directora.\nActuació de la coral l'any 2016. | Cedida\nLa coral infantil Cors Alegres ha participat activament, com a entitat vallenca, en diversos actes que s’organitzen a Valls com la despertada de Dracs per Sant Jordi, entre molts altres. També, ja fa alguns anys, havien anat a rebre els Reis d’Orient a la seva arribada a la ciutat de Valls.\nUn 50è aniversari ple d’activitats\nPer celebrar el 50è aniversari de l’entitat, la coral ha preparat tot un seguit d’activitats que s’estendran també al llarg del 2019. La Candela Amill és una de les persones que col·labora en la comissió dels actes commemoratius.\nDe moment s’ha dut a terme un mural commemoratiu al carrer Xiquets de Valls on diversos membres de la formació van poder participar en la seva elaboració. A més, durant les festes de Nadal, Cors Alegres està present en el Pessebre Vivent de Valls, el Concert de Sant Esteve i el Parc de Nadal.\nEls petits cantaires van pintar un mural al centre de Valls per celebrar el 50è aniversari. | Cedida\nEntre altres activitats, de cara al 2019, es vol reunir a totes les persones que hagin estat membres de la coral en un emotiu concert i un dinar de germanor que tindrà lloc el 29 de juny de 2019. En aquest acte, s’aprofitarà per presentar un llibre sobre el 50è aniversari de Cors Alegres que recollirà les històries i anècdotes de la coral en tots aquests anys i servirà de lloc de trobada per als seus membres.\nObjectiu: obrir-se a la comarca per arribar a nous cantaires\nLa coral aborda ara un futur esperançador. «Treballem per obrir-nos més enllà de Valls i donar-nos a conèixer a la resta de la comarca per captar nous cantaires», diu l’actual directora, Laia Prats.\nUna fita, de ben segur, assequible, ja que aquesta formació ha demostrat que les corals infantils tenen la seva cabuda en una societat com l’actual, on els infants tenen infinitat d’estímuls i activitats per triar.\nPer això, Cors Alegres desfà els tòpics com que les corals són cosa ‘del passat’ integrant en el seu aprenentatge valors tan universals com la convivència, el respecte o el treball en equip. I cantar, és clar!


Abril de 2015 – Navegant per muntanyes\nIntegral al Cap de Guerrer\nOn 19 Abril 2015 19 Abril 2015 Per AnnaIn Via llarga semiequipadaDeixa un comentari\nAgulles des del Cap del Guerrer\nAquesta és una història que explica una matinal de dissabte que havia de ser relaxada amb la tria d’una via al Cap del Guerrer, una de les més noves i ben assegurades: la UME. El resultat va ser ben diferent i per això l’he batejada així. Amb l’Anna acabada de retornar de terres atlàntiques anem cap a Agulles al Vicens Barbé, d’alla al Cap del Guerrer hi ha un no res i ens plantem a la base i ens fa l’efecte que hem de baixar i anar més cap a la canal que tenim a sota. Arribem al que teòricament reconeixem com a peu de via. Un llavi un pas d’A0 una entrada de cinquè… som-hi doncs. Uns burins vells ens fan sospitar però no res, anem amunt. Entrada fina sostret amb dos bolts i un cop superada la dificultat a mà dreta s’hi veu una R que deu ser la nostra. Primer llarg. El segon ja no quadra amb la ressenya. Hem de sortir en grau de V i el que tenim davant és ‘un bisxo raro’ amb una sortida fulminant fina al bolt. Tot i així, anem. Una xapa dues xapes i… uns passos finets sobre presa petita però ara no es pot parar, ni mirar avall, queda pujar i bufar i anar resistint fins a l’arribada a un llavi-bauma més fàcil. Uffff… espera, espera un alien blau col.locat a consciència ha de protegir la travessa per la baumeta fins a caçar un bolt ben a l’esquerra. Alli fem debat… amb l’Anna i constatem efectivament que no som on volíem però ara com deien els romans “alea jacta est”. Inspecció visual i sembla la cosa assequible i es veuen xapes. Noia, amunt que fa pujada!!! Arribada a la R2 i observació del croquis que portem i… loclització feta: som just a la dreta de la UME que era la via que havíem triat. En la nostra reunió es veu la llastra rodona que ens hauria de quedar a la dreta i ens queda just a l’esquerra. Això vol dir que la R de la UME la tenim aquí al costadet mateix en direcció esquerra. L’anem a buscar, no sigui dit i fem el darrer llarg de la via que és un IV+/ V que ens ve molt de gust.\nRecuperant el fimníssim L2\nArribant a R\nAra sí L3\nSom a la UME\nMiranda des del Cap\nBaixem i ens dirigim on sempre a fer un beure i anem a l’Anna amb la intenció de consultar el llibre d’Agulles i comprovar quin coi d’embolio hem fet. I sorpresa la nostra quan veiem que: hem entrar per la Ozu que bischo ma raro i a mig del seu segon llarg ens hem desplaçat cap a la Premeditacion alevosia y nocturnidad per anar a buscar el tercer llarg de la UME. Tota una integral al Cap del Guerrer que ens hem inventat amb alegria.\nInterpretació de la Integral\nComentem la jugada amb el Ferran i en Jordi i una cosa està clara: està bé el que bé acaba i amb la feina feta i l’entrepà a la mà ens l’hem ben guanyat i podem celebrar-ne una més.\nPD: aquí us deixo el croquis de les dues vies citades i la interpretació del que vam fer la podeu veure a la foto amb el recorregut en blau 🙂\nVia Original. Esperó Sud. Sant Llorenç de Montgai\nOn 12 Abril 2015 Per AnnaIn Via llarga equipadaDeixa un comentari\nL’endemà d’escalar una via llarga i desequipada ens ve de gust alguna cosa més suau, de menys metres i amb equipament. Objectiu la via Original que solca l’esperó sud a sant Llorenç. Una via que en un dels seus quatre llargs perd un xic d’encant per trencadissa i matollera però que el recupera quan s’enfila per la línia elegant de l’esperó. A més l’aproximació és gairebé anècdòtica.\nPrimer llarg divertit que va a buscar una xemeneia que té el seu què passar-hi la via comença per un muret fàcil i una travessa fins a la xemeneia. Sortint a mà dreta hi trobem la reunió. Segon llarg de través pels matolls i que canvia de paret atenció perquè la R2 està bastant a prop i són dos bolts un xic separats cosa que ens va confondre i vam muntar la R aprofitant un bolt de la primera repisa de l’esperó. Continuem per l’espero en escalada per bona roca i de traçat elegant fins a arribar a la R3. Darrer llarg amb truc de sortida de la reunió que estalvia fer un pas dur, un cop passat el llarg es també de roca boníssima per gaudir de l’escalada fins arribar dalt a l’última reunió.\nAnant a buscar la xemeneia\nL2 matols i esperó\nL4 sortida R\nEl Montroig ens observa\nVistes fantàstiques del Montroig des del cim. La baixada per un corriol ben definit i marcat ens fa voltar per darrere la paret de l’Os per arribar al camí que ens porta fins al cotxe. Un mos ràpid de baixada i cap a casa hi falta gent!\nSantiago Domingo. Paret d’Aragó. Montrebei\nOn 8 Abril 2015 8 Abril 2015 Per AnnaIn Via llarga semiequipadaDeixa un comentari\nEscalar a Montrebei era una assignatura pendent. Allí només hi havia tingut l’ocasió de fer la cresta Urquiza-Olmo. Com escoltar és de savis i l’ocasió és de luxe hem triat per iniciar-nos en aquestes parets solemnes una via com la Santiago Domingo a Paret d’Aragó i la veritat és que d’entrada ens fa força respecte. Tothom ens diu que aquest és el millor itinerari per ‘tastar’ la roca i les exigències de l’escalada en aquest fantàstic racó de món.\nArribem carregades d’indicacions i de croquis per arribar a peu de via, el que no comptàvem és que ens costaria trobar-ne el peu ja que un cop sota la paret les distàncies es transformen i les perspectives canvien. Un crit d’alegria de la San… “Ja la tinc… essa de!!!” dóna pas a l’inici del recorregut emmarcat sota uns sostres vermellosos i com a referència sobre mateix en fixem en un forat característic al sostre vermell que ens serveix per acabar d’ubicar-nos.\nAtenció al sostre per ubicar-se\nL1: llarg de placa de navegació de cinquè amb algun punt d’assegurança (claus, un pont de roca) que queda clar on acaba. La ressenya ens orienta el recorregut cal anar en compte al final on la roca deixa de ser bona per passar a ser trencada. L2: un tràmit una sortideta fàcil en travessia fins aribar prop d’un arbret on pujarem una placa dre quart desequipada i crostosa que es fa difícil de protegir. Hi encabim un àlien verd. L3: seixanta metres de llarg per navegar i anar amb compte a no perdre el rumb. Altre cop surten els números i la ressenya i l’escàs equipament que hi ha d’haver ens va quadrant. El sostret d’A1 té un parell de bolts per poder-lo superar no sense dificultats ja que és de roca roma. Amb tants metres les cordes pesen i es fa difícil arribar a la R. L’entrada també té terra i mates que la fan un xic més bruta. L4 ja som al primer dels diedres de la via que està poc equipat però té una bona fisura a mà esquerra i una altra de més estreta a l’esquerra d ela primera. Diedre un xic estrany que permet pujar-lo així o bé per les dues fisures més en la placa, al gust.\nL5 tornem a les travessies en sentit esquerra. Ara hem de passar per sota d’un, dos i el tercer diedre que trobem és el nostre. EL darrer tram d’aquest llarg és bonic i aeri per una cornisa de pedra ben bonica. Arribades a la R impressionant vista del llarg de la via. L6 un diedre mantingut dret i fins i tot un xic desplomat que només té dos claus a la seva part superior. Aquí traiem tota l’artilleria que ve justa per completar els 40 metres. A la part superior trobem un tac de fusta que balla dins la fisura i del qual pengen uns cordinos vells a matar. Aquí toca escalar i treballar de valent. L7 el llarg de la on les ressenyes ens diuen que que si per l’esquerra o per la dreta on diuen que devia ser la ruta original. Doncs ni una cosa ni l’altra ben bé. Agafem per la banda esquerra de l’esperó on hi ha la R en travessia a mà dreta per una placa adherent o en direcció a el que ens sembla un plom. D’aquí continuem en tendència a la dreta a buscar el bolt que intuïm que és el nostre de fet sota nostre i a mà dreta hi veiem un burí. Anem bé a partir d’aquí i ja en placa de quart s’arriba a la feixa i sota d’un gran bloc hi trobem la R. Ens han explicat que aquesta costa de trobar però amb la resse a la mà i sota del gran bloc la localitzem bé.\nL7 a l’esperó de sortrida\nLa San ja dins\nDes d’una altra perspectiva\nL8 altre cop de tràmit un llarg trencat com pocs i sense punts per assegurar-te gaire ja que tots els blocs es mouen, però amb enginy algun alien hi encabim. La R està davant mateix dem la xemeneia darrer llarg de la via. L9 entrada en la xemeneia ampla que un cop ets al seu interior ens regala un mar de jocs de llum i colors ataronjats. Maca com, n’hi ha poques i que permet pujar-hi en creu o jugant entre costats. Algun punt per assegurar-nos hi trobem però també podem completar els allunyaments amb camalots i algun àlien.\nLa nostra SD\nPirineus nevats de fons\nI ja som dalt!!! La baixada és molt clara seguint les fites i el caminet fins al pal indicador i despres avall zigzaguejant per les marques. Fi de festa sonada hem escalat a Montrebei a la Santiago Domingo no hi regalen res… però res de res i és que fins i tot els quarts de Montrebei són per treure’s el barret. I és que la San es demana uns regals d’aniversari molt especials i aquest era la via triada i l’estrena de totes dues en aquestes parets.


Classes teòriques en les quals s'abordarà l'estudi dels elements teòrics corresponents a la planificació, anàlisi i control de gestió.\nA més de les classes magistrals introductòries, s'inclourà el mètode de l'anàlisi de casos pràctics, així com el desenvolupament de treballs en equip. Les classes seran impartides per professors universitaris especialitzats en la matèria. Durant aquestes sessions aportaran els seus coneixements teòrics i la seua experiència pràctica en el disseny i implantació de sistemes de gestió de costos en nombroses empreses privades i públiques.\nEl treball fi de Màster es realitzarà en equips de 3 a 4 alumnes, en el qual a cadascun se li atorgarà un rol dins del cas a desenvolupar: director del projecte, director logística, director controlling i director financer.


Prop de 700 persones es mouen contra el càncer a Mollerussa – Mollerussa Televisió\nProp de 700 persones es mouen contra el càncer a Mollerussa\nProp de 700 persones són les que ha mobilitzat aquest diumenge la segona edició de la Cursa i Caminada Mollerussa contra el càncer. Una cita esportiva que per segon any consecutiu serveix per donar un pas més en la recaptació de fons a benefici de la lluita contra aquesta malaltia, mitjançant l’organització de l’Associació Atlètica Xafatolls, i de de l’Associació Espanyola Contra el Càncer, entitat a qui es destinaran els diners recaptats i que ha qualificat molt positivament l’edició d’enguany.\nAixí mateix, a banda de l’apartat econòmic la jornada també espera ser un aparador per donar més visibilitat als serveis que ofereix la junta local de l’entitat a la comarca.\nPel que fa l’apartat competitiu, la prova ha estrenat enguany classificació masculina, on els Xafatolls han triomfat ocupant per complet el podi. Josep Ramon Sanahuja ha sigut el més ràpid en recórrer els 5 km de traçat urbà del circuit amb un temps de 17.24, el seu company de club Josep A. Gardeñes ho ha fet amb un temps de 17’24” que li ha valgut la segona plaça, i José Cobo s’ha adjudicat el tercer lloc després de registrar un temps de 17’37”.\nEn la categoria femenina, l’atletla del Clos Pons Thai Runners, Mònica Martínez ha sigut la guanyadora absoluta amb un temps de 19’39”. Pel davant de l’atleta dels Xafatolls, Sandra Borda, segona amb una marca de 21’38”, i de Marta Bosch, del CE Linyola, tercera amb 22’27”.\nTambé hi hagut reconeixements als primers classificats en Veterans i Màsters i al club amb més representants a la jornada.


Girona comprarà 960 peces de basalt per canviar les planxes de ferro de Santa Clara - Empordà\nL'Ajuntament ha licitat l'adquisició de les pedres amb un preu de sortida de 64.500 euros Es preveu adquirir elements de sis tipus per actuar a la vorera del vial el Mercadal entre el carrer del Perill i la plaça Independència Els compoments metàl·lics actuals provoquen relliscades\nGirona comprarà 960 peces de basalt per canviar les planxes de ferro de Santa Clara GIRONA\nL'Ajuntament de Girona ha iniciat recentment els tràmits per comprar més pedra basàltica flamejada amb propietats antilliscants per col·locar al carrer Santa Clara del Mercadal. Són les peces que haurien de servir per substituir les planxes metàl·liques que encara hi ha a la vorera i que es van començar a retirar a principis d'aquest any. Al llarg de tot el carrer Santa Clara hi ha unes peces metàl·liques dissenyades i col·locades formant unes franges graonades a base de lloses de formigó amb acabat vist de ferro.\nEl canvi es va decidir després que l'equip de govern considerés que les planxes eren perilloses i podien provocar caigudes a persones amb dificultat de moviment o quan estan molles per la pluja o per gelades.\nDe fet, el motiu del canvi segons un informe del mateix consistori justifica la intervenció perquè «des del moment de la seva col·locació i sobretot els darrers anys s'estan rebent moltes queixes de gent que diu que quan plou, aquestes peces rellisquen i s'hi han produït alguns accidents degut a això». A més a més, amb el pas dels anys, algunes havien quedat deformades o mig desenganxades, un fet que incrementa el perill d'entrebancades.\nEn una primera actuació a inicis de l'any 2018, es va intervenir en un sector del tram comprès entre el carrer Nou i el carrer del Perill després d'un concurs públic en què es va adquirir el material a l'empresa Marbres i Pedra Artificial Coll per un import de 16.090,36 euros. Va quedar pendent un sector que té dos edificis en obres (l'antiga seu de la Caixa i la Centraldel Molí). Aquí, les voreres haurien d'anar a càrrec de les constructores.\nAra, la intenció és completar la substitució del que queda del carrer. Per tant, des del carrer del Perill fins a la plaça Independència. De moment s'ha obert un nou concurs públic per tal que les empreses que tinguin aquest tipus de pedra puguin fer les seves ofertes. El preu màxim serà de 64.517,20 euros. El resultat del concurs podria fer-se públic a inicis de l'any vinent.\nEn concret es demanen sis tipus de peces diferents i sumen un total de 960 peces basàltiques i l'entrega de tot el que s'ha comprat s'haurà de fer en tres fases fins a un màxim de set mesos. Per aquest motiu, un cop s'hagi adjudicat la compra, les obres es preveuen llargues.\nDe fet, el sistema per fer el canvi és molt complex perquè s'ha d'extreure les planxes metàl·liques una a una, amb el tros de pedra inferior fins a una profunditat d'un mig metre. Els encarregats de portar a terme aquesta actuació seran els operaris de les brigades municipals.\nMaterial dur i resistent\nL'elecció del basalt respon a un element de continuïtat amb l'actuació ja efectuada fa un any i perquè es considera que és un material adient per la seva duresa i resistència i perquè, a més, és antilliscant i té certa tradició a la ciutat de Girona, ja que es pot trobar en alguns carrers del Barri Vell.\nL'any 2015 ja s'havia fet una prova pilot de substitució de les planxes per pedra basàltica en el tram del carrer de Santa Clara comprès entre l'avinguda de Sant Francesc i el carrer Nou, a tocar d'una entitat bancària.La intervenció va ser exitosa: «Gràcies a la bona acollida que ha tingut el canvi i als bons resultats que considerem que ha aportat aquesta millora, tant per la seguretat en la mobilitat com per l'embelliment de la zona, ara l'aplicarem a la resta del carrer de forma gradual», va explicar el tinent d'alcadia d'Urbanisme i Mobilitat, Joan Alcalà.\nL'any 2009 s'havia fet una reforma del paviment al carrer Santa Clara i algunes peces metàl·liques van incorporar bandes rugoses que dificultaven la possibilitat de patir relliscades.


Crítiques pel tancament d'infermeria a la presó de Figueres després de la mort d'una interna - El Gerió Digital\nFont de Justícia diu que la unitat s'obrirà de manera progressiva\nDimarts, 9 de desembre de 2014 17:25h\nUn dels passadissos amb les cel·les del Puig de les Basses de Figueres (arxiu) © ACN\nEls sindicats CCOO i CSI-F han criticat que la presó unificada del Puig de les Basses no tingui oberta la infermeria ni disposi de servei mèdic les 24 hores arran de la mort d'una interna.\nLa dona va ser trobada sense vida a la seva cel·la i, en espera dels resultats de l'autòpsia, tot apunta que la causa va ser una sobredosi. Per als sindicats, a més aquest, no és un cas aïllat. CCOO també assegura que dijous passat un altre pres amb antecedents psiquiàtrics va calar foc a la cel·la i es va cremar el 30% del cos.\nTant CCOO com CSI-F reclamen més personal a Justícia. Fonts del Departament diuen que ja hi ha un metge localitzable les 24 hores i que la unitat d'infermeria s'obrirà de forma progressiva.\nTant per a un sindicat com per a l'altre, els dos casos que s'han viscut en els darrers dies són conseqüència directa del fet que la unitat d'infermeria del Puig de les Basses estigui tancada i que, a més, no es compti amb un metge in situ. "Estan directament relacionats amb la manca d'assistència sanitària les 24 hores del dia, tal com és preceptiu en centres penitenciaris de més de 500 interns", assegura CCOO.\n"Després de sis mesos de la seva obertura, la unitat d'infermeria segueix tancada, la qual cosa suposa una greu deficiència", hi afegeix CSI-F. En un comunicat, tots dos sindicats critiquen que diumenge passat una interna morís quan es trobava a la seva cel·la, situada al mòdul de dones.\nEncara que la causa més probable de la mort, en espera que ho confirmin les analítiques, sigui una sobredosi, els sindicats asseguren que la responsabilitat també recau damunt el Departament de Justícia. "Tot i que és evident que el principal responsable seria el mateix consumidor, l'Administració en pot ser corresponsable si, podent-ho fer, no han posat els mitjans per evitar aquesta mort", assegura l'escrit del CSI-F.\nPer la seva banda, CCOO també lamenta que, al costat de la manca d'assistència mèdica, a la presó també hi hagi "una nefasta classificació d'interns psiquiàtrics i perillosos que són destinats a mòduls de vida de règim ordinari". El sindicat, aquí, recorda que dijous passat, sense anar més lluny, un intern amb antecedents psiquiàtrics "es va autolesionar cremant-se el 30% del cos en un incendi provocat dins la seva cel·la".\nEls dos sindicats reclamen al Departament de Justícia que ampliï la plantilla que actualment treballa al Puig de les Basses. "Hi ha una manca preocupant de personal de vigilància i observació", diu CCOO al seu comunicat. "La manca de personal és el principal problema d'aquest centre penitenciari, i els treballadors pateixen una situació d'estrés constant", hi afegeix CSI-F.\nA més, els sindicats reclamen l'obertura immediata del mòdul d'infermeria (amb capacitat per a 70 llits) i que es presti atenció sanitària les 24 hores (que és la que asseguren que hi obliga la llei en aquells centres de més de 500 interns). Actualment, segons les dades de què disposa CCOO, al Puig de les Bases hi ha 536 presos.\nSegons CCOO, el servei mèdic que s'ofereix actualment és del tot "insuficient", perquè durant les nits i els caps de setmana no hi ha metge al centre, sinó guàrdies telefòniques. Això fa que, en cas d'urgència, l'atenció pugui arribar "fins a dues hores després de la petició", critica el sindicat.\nFonts del Departament de Justícia, però, neguen aquestes acusacions. Asseguren que el mòdul d'infermeria s'obrirà progressivament, com ja es va anunciar des d'un principi, i que ja es disposa de servei mèdic garantit durant les 24 hores. Bé sigui presencial o bé mitjançant guàrdies telefòniques, apart de les urgències que s'hagin de derivar a l'hospital de referència (el de Figueres).\nI pel què fa al personal, fonts properes al Departament també neguen que la plantilla no sigui l'adequada. Segons les previsions que va fer Justícia, al primer semestre la presó arribarà a tenir 416 treballadors.\nA més, Justícia assenyala que a dia d'avui el Puig de les Basses té uns 350 treballadors pels 500 reclusos que acull. En aquest sentit, recorden que la ràtio de personal a les presons de Catalunya ha millorat d'ençà del 2006. Així, des d'aleshores s'ha passat de 2,42 presos als quals havia d'atendre cada treballador als 1,94 actuals.


Sants 3 Ràdio entrega els premis del Concurs Popular de Guarniment de Carrers\nEl podi de la Votació Popular de Guarniment de Carrers de la Festa Major de Sants 2013 ha mantingut dos dels guanyadors del concurs oficial: primer la plaça de la Farga, amb 617 vots, i segon, pujant en la classificació, el carrer Finlàndia, amb 235 vots. En canvi, el carrer Valladolid ha quedat en tercera posició, amb 220 vots, en el concurs que organitza Sants 3 Ràdio. A més, la plaça de la Farga també ha guanyat el guardó al millor sostre, que cada any atorga Sants Establiments Units.\nL'acte, que es va fer dissabte al migdia a l'escenari del carrer Valladolid, davant de més de tres-centes persones, va comptar amb l'actuació dels Gegants de Sants i del cantautor santsenc Gonçal i va acabar amb un vermut popular.\nCaient del podi amb el quart premi, ha quedat el carrer Alcolea de Dalt que ha tingut 183 vots. A més, al carrer Alcolea de Dalt se li ha fet entrega d’un obsequi en commemoració del 30è aniversari que han celebrat enguany.\nEl cinquè premi se l’ha endut el carrer Galileu amb 154 vots; el sisè Guadiana amb 140 vots, el setè Sagunt amb 137 vots; el vuitè Alcolea de Baix amb 130 vots. En canvi, ha tingut 68 vots el carrer Vallespir,que ha quedat en novena posició i 46 el carrer Rosés, que ha quedat 10è. Amb 44 vots el carrer Robrenyo a quedat 11è i amb només un vot de diferència, 43, el carrer Canalejas 12è. El carrer Santa Cecília ha tingut 22 vots i ha quedat 13è, mentre que, també per només un punt de diferència, el carrer Masnou ha quedat en la 14a posició. A la cua, ha quedat el carrer Vallespir de Baix que ha tingut 17 vots.\nEn total, al llarg de la programació especial que ofereix Sants 3 Ràdio durant la Festa Major de Sants, s’han recollit 1923 votacions de les santsenques i santsencs.\n<< clicar aquí >> per veure la notícia completa i el reportatge fotogràfic\nEscolteu l'acte sencer:


C.P. Sant Celoni – Hoquei patins des de 1972\nAscensos a nacional catalana i Segona catalana\nEl passat 23 d’abril l’equip de Primera Catalana del C.P. Sant Celoni va certificar el seu ascens matemàtic a Nacional Catalana, per primera vegada a la seva història, en un partit d’infrart en el que es van imposar al C.H Caldes Recam per 6 a 5. D’aquesta manera feien bona l’avantatge sobre el C.H. Farners i es van proclamar campions de grup, aconseguint l’ascens directe.\nEn el darrer partit de lliga disputat contra el C.H. Farners, l’equip va rubricar una temporada excepcional emportant-se la victòria per 4 a 5 en un partit de moltes alternatives al marcador. Amb aquesta victòria l’equip de Primera Catalana tanca la temporada imbatut, sumant 26 victòries i 6 empats.\nLa festa l’ha completat el Tercera Catalana que també va aconseguir l‘ascens directe a Segona Catalana en quedar campió del seu grup.\nAquest ha sigut un any excepcional, ara toca gaudir dels èxits obtinguts i continuar treballant de cara la tempora vinent.\nCampionat de catalunya júnior 2022\nEl proper cap de setmana (díes 6, 7 i 8 de maig de 2022) es celebra al Poliesportiu Municipal de Breda el Campionat de Catalunya Júnior 2022. El C.P. Sant Celoni s’ha classificat per disputar el campionat amb el Júnior B. Els participants han quedat repartits en dos grups, dels quals els dos primers classificats passaran a disputar les semifinals i final.\nG.E. i E.G. B\nC.P. Congrés – LSEM A\nMartinelia C.P. Manlleu\nC.E. Arenys de Munt A\nC.P. Sant Celoni B\nIgualada H.C. A\nReus Deportiu Virginias B\nEscoleta c.p. Sant celoni\nVine a passar-t’ho bé i jugar a hoquei al Club Patí Sant Celoni.\nPots provar-ho de forma gratuïta durant dos mesos, i si no tens patins nosaltres et deixem el material (patins i estic).\nSi necessites més informació pots venir a les oficines del club els dilluns, dimecres o divendres a partir de les 17:30 h.\nTambé pots trucar-nos o contactar-nos per whatsapp als telèfons: 653 11 63 43 o 686 38 70 24 (a qualsevol hora prudent).\nResultats 4 i 5 de juny de 2022\nA continuació podeu consultar els resultats de tots els partits disputats el C.P. Sant Celoni durant el cap de setmana…\nPartits 4 i 5 de juny de 2022\nA continuació trobareu la informació dels partits del C.P. Sant Celoni pel cap de setmana del 4 i 5 de…\nResultats 28 i 29 de maig de 2022\nPartits 28 i 29 de maig de 2022\nA continuació trobareu la informació dels partits del C.P. Sant Celoni pel cap de setmana del 28 i 29 de…\nResultats 21 i 22 de maig de 2022\nPartits 21 i 22 de maig de 2022\nA continuació trobareu la informació dels partits del C.P. Sant Celoni pel cap de setmana del 21 i 22 de…\nPartits 14 i 15 de maig de 2022\nA continuació trobareu la informació dels partits del C.P. Sant Celoni pel cap de setmana del 14 i 15 de…\nResultats 14 i 15 de maig de 2022\nResultats 7 i 8 de maig de 2022\nHoquei patins des de 1972...\nEra l’any 1972 quan va arribar l´hoquei a Sant Celoni, fou de les mans d´en Joan Parra quan aquest es va traslladar a viure a la vila, aleshores en Joan Parra tenia 16 anys i havia jugat amb els Salesians a Barcelona. En aquells temps a Sant Celoni només hi havia handbol i futbol.\nPer poder continuar jugant a l’esport que més li agradava en Joan anava a jugar amb l’Arenys de Munt.\nTot sovint però entrenava a la pista d’ handbol de Sant Celoni, l’actual pista coberta d’ hoquei, en veure’l, ben aviat un grup de nens se li va unir i van començar a entrenar amb ell.\nAl cap d´un temps van començar a fer partits amistosos.\nHistòria de l'escut del C.P. Sant Celoni\nEn el seu inici el Club Patí Sant Celoni compartia escut amb la secció de Patinatge Artístic fins l’any 1997 que van decidir conjuntament separar les dues seccions.\nL’escut actual del Club Patí Sant Celoni va ser aprovat la temporada 98/99 aprofitant que l’any 2000 es commemorava el 25è aniversari del club.\nEl disseny de l’escut està inspirat en l’escut del poble. L’escut de la vila de Sant Celoni va ser aprovat l’any 1983.\nEscut fins el 1997\nLa campana és el senyal tradicional de les armes de la vila. Sant Celoni va ser centre d’una comanda hospitalera de 1151 a 1405, en què va ser comprada per Bernat IV de Cabrera. L’escut conté les armes parlants del vescomtat de Cabrera i la creu dels cavaller de Sant Joan de l’Hospital.\nEn l’escut s´ha volgut mantenir la campana com a senyal tradicional i la creu dels cavallers. Es van afegir elements representatius com la bandera catalana, un patí i uns estics envoltant l’escut.\nEquipacions del C.P. Sant Celoni\nProperament podreu adquirir equipacions i material esportiu del club a través d’una botiga online.\nL’equipació d’entrenament la podeu comprar directament al club. L’horari de botiga és divendres de 18:30 a 19:30 hores.\nSi teniu qualssevol dubte podeu contactar amb nostaltres a través de la web o ens podeu enviar un correu electrònic a:\nAgraïments a tots els nostres patrocinadors\nResta de patrocinadors\nCOTXE NET S.L.


Main Street, Agia Marina, 18010, Grècia\nAssegura't un bon preu al Angela Hotel - els clients que s'hi han allotjat fa poc li han posat un 9,2.\nUn dels nostres preferits a Agia Marina Family-run Angela Hotel offers quiet rooms, nestled among pine trees and landscaped gardens in the centre of Agia Marina of Aegina Island. It is just 100 metres from the long, sandy beach.\nAngela Hotel rep clients des del 23 de maig de 2010\nQuan vols allotjar-te al Angela Hotel?\nLa reserva més recent en aquest hotel és del 28 de maig a les 9:06 des de Romania.\n7 raons per triar el Angela Hotel\n43 establiments a Agia Marina\nUn dels nostres preferits a Agia Marina\nInstal·lacions del Angela Hotel\nLa situació del Isidora Hotel té una puntuació de 9\nEl número 2 de 42 hotels a Agia Marina (segons 3.182 opinions autèntiques)\nEls clients que han consultat el Angela Hotel també han consultat: Isidora Hotel\nThis friendly, family-run property is situated in the middle of Agia Marina village in Aegina Island. 2 s'ho estan mirant ara mateix\nEl Villa Alexandra, de construcció tradicional, es troba a uns 350 metres de la platja i el port d'Agia Marina. Ofereix un snack-bar, piscina i un jardí. La reserva més recent en aquest hotel és d'ahir a les 23:13\nBoasting an outdoor pool, Hotel Miranta is located 60 metres away from Panagitsa Beach. 3 s'ho estan mirant ara mateix\nL'Hotel Danae està situat a la carretera de la costa d'Egina, a prop del temple d'Apol·lo i aproximadament a 1 km del centre de la ciutat. 5 s'ho estan mirant ara mateix\nMostra més hotels a Agia Marina\nMostra més hotels familiars a Agia Marina


Servei d’Orientació de Retirada de l’Esportista Professional\nAcompanyem l’esportista fins a la seva retirada\nDes del Servei d’Atenció Integral a l’Esportista s’acompanya l’esportista des del primer dia que pertany al Club amb l’acció tutorial, ajudant-lo a equilibrar les diferents àrees de la seva vida, per aconseguir el màxim rendiment i profit en totes i no només en l’àmbit esportiu. Per això també continuarem acompanyant-lo durant la retirada esportiva.\nConeixem la importància i l’impacte que suposa la retirada per a l’esportista i el seu entorn, i per aquest motiu neix un nou servei que s’apropa al jugador en aquest moment, treballant conjuntament abans, durant i després de la retirada, perquè sigui una transició estable i per a la qual se senti preparat.\nEl Servei d’Orientació en la Retirada de l’Esportista centra les seves accions a:\nOferir al jugador orientació acadèmica i/o professional en funció de les seves necessitats individuals específiques per a la inclusió en el món laboral després de la seva retirada.\nTreballar en la construcció del projecte professional futur durant la seva permanència en actiu, acompanyant-lo en el procés de la retirada i el seguiment posterior d’aquesta.\nAssessorar en la retirada per a la inclusió en el món laboral.\nCrear acords de col·laboració (pràctiques, ofertes de treball...), tant dins del Club com amb entitats, empreses i institucions amb l’objectiu de fer compatibles els objectius professionals futurs i els objectius esportius presents.\nAjudar a posar totes les habilitats i els valors que el jugador ha après al llarg de la seva carrera esportiva a l’abast de la nova etapa.\nAssessorar en la recerca de feina.\nMediar en les ofertes laborals per conscienciar les empreses i la societat dels beneficis de treballar amb esportistes.\nDetectar les necessitats de l’esportista per desenvolupar les seves capacitats professionals durant la seva vida esportiva o a posteriori.\nSeguir les incorporacions laborals i el manteniment de la feina.\nAcompanyar l’esportista durant els dos anys posteriors a la retirada esportiva del Club.


Això va d'impostos (Júlia Miralles de Imperial)\nAixò va d'impostos\nLes qüestions fiscals haurien de tenir més centralitat en campanya\n4 min. 25/04/2019 19:28\nAquests últims dies hem viscut molta intensitat de debats electorals i segurament la conclusió que en treu una gran part de la ciutadania és que són més un espai de propaganda electoral que de presentació de propostes polítiques reals. Lamentablement hi ha hagut massa informacions tergiversades i sovint fins i tot mentides, fet que no facilita que la societat tingui confiança en les seves institucions polítiques.\nDe ben segur que tots els temes que s’han tractat són rellevants, però les qüestions fiscals segurament haurien de tenir més centralitat. Totes les polítiques públiques que desenvolupa un país es paguen amb els tributs recaptats: quan portem els nostres nens i nenes a l'escola o quan anem a una visita al metge públic, tot s’ha pagat amb impostos.\nPer aquest motiu, la rebaixa fiscal aprovada la setmana passada a Andalusia és una demostració clara i concreta dels perills que suposa un tripartit de dretes per als serveis públics i per als drets socials del nostre país.\nLa rebaixa fiscal aprovada la setmana passada a Andalusia és una demostració clara i concreta dels perills que suposa un tripartit de dretes\nLa reforma tributària del govern de PP i Ciutadans amb el suport de l’extrema dreta suposa, entre altres mesures, la pràctica eliminació de l’impost de successions, una de les principals eines de redistribució de la renda. L’impost de successions, en contra del que ens han fet creure des de discursos parcials i interessats, és central per a una societat més igualitària, ja que grava l’herència, un element que perpetua la desigualtat social i, a més, tant a Catalunya com a Andalusia abans de la reforma el seu efecte fonamental es limita a les grans herències. Es tracta d’una demostració concreta de com la dreta i l’extrema dreta comparteixen un projecte econòmic neoliberal i implementen un model de retrocés clar en matèria d’estat del benestar.\nD’altra banda, les mesures sobre fiscalitat mostren clarament què hi ha de discurs i què de projectes amb voluntat política real darrere aquests debats electorals. Moltes afirmacions de campanya acaben en paper mullat i segurament això reforça la poca credibilitat que hi dona l’electorat i augmenta la desafecció. Les polítiques es demostren fent-les, i algunes de les propostes dels candidats tenen febleses si examinem les mesures impulsades pels seus respectius partits.\nEl partit socialista es vanagloria de molts canvis que ha fet en els mesos que ha estat al govern però, en canvi, no ha prioritzat en absolut l’impuls d’un sistema fiscal més just i progressiu. Les mesures pactades amb Podem a l’acord de pressupostos no han estat a l’agenda del govern fins que les ha imposades aquest últim partit. Amb la caiguda del pressupost es van perdre canvis en matèria fiscal com l’augment de l’IRPF al tram de més de 130.000 euros d’ingressos anuals i la creació d’un nou tram a partir de 300.000 euros; l’augment de l’impost del patrimoni en un 1% a les fortunes de més de 10 milions d'euros, o un mínim efectiu a l’impost de societats del 15%.\nTot i així, respecte a les societats d’inversió de capital variable i les d’inversió en el mercat immobiliari (les sicavs i les socimis) les mesures eren poc ambicioses i seguien significant un sistema de privilegis injustificats per a aquest tipus de vehicles que promouen l’especulació. Però ni tan sols aquestes propostes de mínims no han estat presents en les polítiques del partit socialista fins que Podem les ha posades sobre la taula.\nNecessitem un sistema impositiu sòlid i clarament redistributiu com a eina per sufragar l’estat del benestar\nEn el mateix sentit, a Catalunya el govern de Junts per Catalunya però també d’ERC, que fa bandera de la necessitat d’un sistema fiscal just i progressiu, no ha trobat el moment per impulsar cap norma tributària de gran abast en el temps que portem de legislatura. Per justificar-ho, el conseller d’Economia i Hisenda expressa que la pressió fiscal catalana és elevada i deixa de banda en els seus discursos que hi ha moltes comunitats autònomes on les persones d’ingressos o patrimoni més elevats paguen més impostos que a Catalunya.\nMentre als EUA l’esperança contra Trump identificada amb Alexandria Ocasio-Cortez proposa un IRPF màxim del 70% per a les grans fortunes, aquí tenim molts problemes per fer propostes atrevides sobre impostos i, quan es fan, sovint estan en contradicció amb el que demostra la realitat del dia a dia dels partits a les institucions. Necessitem un sistema impositiu sòlid i clarament redistributiu com a eina per sufragar l’estat del benestar i desenvolupar polítiques públiques per fer créixer la igualtat social. Per això hem de col·locar el debat sobre fiscalitat al centre de l’agenda pública i exigir als partits que les seves propostes electorals es tradueixin en polítiques concretes.


Notícies - El Pot Petit omple d'il·lusió i música el Teatre-Auditori amb el seu espectacle infantil\nPetits i grans han gaudit d'una nova aventura amb en Pau, la Jana i la Melmelada Band\nel 11/abril Clara Bardají Cultura PDF\nEls infants de Sant Cugat han tornat a gaudir de la il·lusió i l'energia positiva del Pot Petit amb un concert aquest diumenge al Teatre-Auditori. Amb entrades exhaurides, l'espectacle ha portat a les famílies a una nova aventura amb la Jana, en Pau i la Melmelada Band a través de música, dansa, teatre, titelles i molt més. En aquesta ocasió, els beneficis es destinaran a l'ONG Dream Nepal que té l'objectiu general d'atendre les necessitats primàries dels infants d'aquest país asiàtic que tenen les seves mares a la presó.\nAquest nou espectacle és "una gran aventura", com explicar l'actor Siddartha Vargas, que fa d'en Pau, en què fan un recorregut per les cançons "velles i emblemàtiques" del grup musical i incorpora peces de l'últim disc, 'L'aventura'.\nEl Pot Petit ha pujat a l'escenari del Teatre-Auditori després d'uns mesos complicats a causa de la Covid-19. De fet, aquesta representació havia de tenir lloc el novembre de 2020, però es va ajornar a causa de la pandèmia. L'actriu i cantant Helena Bagué, la Jana del Pot Petit, ha assegurat que veuen com la gent va al concert "més eufòrica". Pel grup musical, cada espectacle "és molt emocionant" perquè la resposta del públic "és molt bèstia, estan entregats i ho donen tot", afegeix l'actriu.\nL'espectacle del grup musical ha comptat amb la presentació de l'actor Pep Plaza i representants de l'ONG que han donat a conèixer els detalls del seu projecte.\nTall incrustat: Siddartha Vargas (Pau)\nÉs un espectacle que és una gran aventura que passa amb els personatge de dins del Pot, la Mel i serà un recorregut per cançons velles i emblemàtiques i altres de l'últim disc, 'L'aventura'.\nTall incrustat: Helena Bagué (Jana)\nLa gent ve més eufòrica que mai a veure concerts perquè tots tenim moltes ganes de poder començar a fer vida normal i anar a veure espectacles. Cada concert que fem és molt emocionant perquè la resposta de la gent és molt bèstia, estan entregats i ho donen tot.


Badanotis :: El Consell de la Mobilitat de Badalona planteja els reptes de futur\nEl Consell de la Mobilitat de Badalona planteja els reptes de futur\nCiutadania i Ajuntament refermen el compromís de treballar conjuntament per una mobilitat sostenible\nRedacción - 06/07/2017 06:13\nDilluns 3 de juliol, es va celebrar el plenari del Consell de la Mobilitat Sostenible i del Transport Públic de Badalona, l'espai deliberatiu de participació ciutadana sobre les polítiques de mobilitat que es porten a terme a la nostra ciutat. La convocatòria va comptar amb la participació d'una vintena de persones representants del moviment veïnal, educatiu i sindical de la ciutat, així com de partits polítics i organismes de l'administració.\nLa primera part del Consell es va dedicar a repassar els diferents grups de treball, cadascun d'ells centrat en un tema concret: accessibilitat universal, bicicleta, transport públic, vehicle privat, camins escolars. Cada grup va explicar la feina feta aquest curs, complementant aquesta informació amb les inversions que es realitzaran els mesos vinents des del govern de la ciutat en cadascuna d'aquestes àrees. D'aquestes inversions, es pot destacar la instal·lació de noves plataformes a les parades d'autobús, la creació de nous carrils bus amb prioritat semafòrica, la construcció de nous carrils bici i la instal·lació de nous aparcaments, així com la construcció d'ascensors i rampes per salvar forts desnivells al Districte 2 i Districte 4. Finalment, es va fer un avançament de les activitats que es portaran a terme durant la Setmana de la Mobilitat (del 16 al 22 de setembre), entre les que cal destacar el treball amb centres escolars, la pacificació temporal de diferents carrers, i la cursa de transport i la pedalada popular que s'organitzen conjuntament amb els municipis de Santa Coloma de Gramenet i Sant Adrià de Besòs.\nLa segona part del plenari es va centrar en la presentació de la proposta final del "Pla de Millora de la mobilitat al Districte 1", resultat de l'intens treball realitzat els darrers mesos entre el departament de mobilitat de l'Ajuntament, l'operador de mobilitat Engestur i el moviment veïnal d'aquest districte. Fruit d'aquest procés, es van presentar les mesures més destacades de la proposta com la construcció d'aparcaments de motos en calçada, alliberant així les voreres; la pacificació de diversos carrers, destacant el tram de Passeig Marítim entre la donzella de la Costa i la Riera de Canyadó; la creació de noves places públiques tant de càrrega i descàrrega com de mobilitat reduïda; la construcció de diversos trams de carril bici, destacant el tram del carril bici central entre Pompeu Fabra i el Pavelló Olímpic; la creació d'una nova parada d'autobús a Eduard Maristany just al costat de la piscina municipal; i la regulació d'aparcament a tots els barris del Districte 1, ampliant l'actual zona blava, creant una nova zona blava de platja i creant també la zona verda, amb aparcament prioritari per residents.\nEn tots i cadascun d'aquests punts hi va haver intervencions de les persones assistents, apuntant possibles línies de treball de la feina a fer, recordant reivindicacions de mobilitat que encara no han estat resoltes, i comprometent-se a treballar de forma conjunta, ciutadania i ajuntament, per tal de seguir avançant en la implantació de polítiques de mobilitat sostenible.\nEn paraules del regidor d'Espais Públics i Mobilitat, Francesc Duran, "la implicació del moviment veïnal i altres col·lectius en aquest plenari ens demostra la importància de treballar les polítiques de mobilitat sostenible de forma conjunta, amb la creació d'infraestructures i la promoció de nous hàbits de mobilitat sostenible que ens permeten reduir la contaminació atmosfèrica i millorar el dia a dia de la gent de la nostra ciutat".


INTERNET DE LES COSES a 6è de Primària. | Col·legi Claret · Valls\nQue la nevera t’avisi que alguna cosa està caducada o bé que no hi ha llet i que sense fer res, en mitja hora portaran el que necessita del supermercat, sembla un escenari futurista, però està més a prop del que sembla, és la Internet de les coses (IoT: 'Internet of Things'). Es tracta d'un concepte que es refereix a la interconnexió digital d'objectes quotidians amb Internet i que tindrà nombroses aplicacions que canviaran per complet la vida de les persones.\nEvidentment, la Internet de les coses també podrà aplicar-se en altres àrees de casa a més de la nevera o en altres llocs, i això és el què comencen a experimentar els alumnes de 6è de primària. I comencen estudiant les possibilitats de millorar la vida a l’escola mitjançant la interconnexió informàtica d’objectes de la vida diària amb Internet, l'anomenada arribada de la Domòtica (la creació d'habitatges i edificis automàtics amb la finalitat de millorar-ne la gestió energètica i la qualitat de vida dels seus habitants.), però en aquest cas aplicat a l’escola.\nEn grups, l’alumnat de 6è busca possibles maneres de facilitar, mitjançant les Tecnologies, la vida a l’entorn escolar. Per exemple, una de les primera aplicacions trobades seria posar un xip a les persianes de fora, al passadís, i quan arribi el sol, que elles soles es puguin girar i que els rajos solars no molestin als alumnes. A partir d’aquí han d’anar avançant i projectant-se en aquest futur que ja no ho és tant. Endavant amb la imaginació i la tecnologia.


Iniciar sessió amb Apple al Mac - Assistència d'Apple\nIniciar sessió amb Apple al Mac\nL’inici de sessió amb Apple és una manera senzilla i privada d’iniciar sessió en apps i llocs web. Utilitza el teu ID d’Apple per crear un compte de manera segura a una app o lloc web —sense haver d’omplir cap formulari, ni verificar l’adreça de correu ni triar una contrasenya nova— i simplifica l’inici de sessió cada vegada.\nCrear un compte per a una app o lloc web\nAl Mac, quan se’t demana que creïs un compte per a una app o lloc web, fes clic al botó per iniciar sessió o continuar amb Apple, si l’opció està disponible.\nSegueix les instruccions que es mostren en pantalla tenint en compte el següent:\nSi no vols utilitzar el teu nom real, fes clic al camp Nom i després escriu un nom diferent.\nSi tens més d’una adreça de correu associada al teu ID d’Apple a les preferències de l’ID d’Apple, selecciona quina vols utilitzar per a l’app o el lloc web.\nSi prefereixes que la teva adreça de correu sigui privada, fes clic a “Ocultar el meu correu electrònic”. Apple genera una adreça de correu electrònic aleatòria i única que s'utilitzarà per reenviar els correus de l’app o del lloc web a la teva adreça real.\nIniciar sessió al compte d’una app o d’un lloc web\nAl Mac, fes clic al botó per iniciar sessió o continuar amb Apple.\nIntrodueix la contrasenya d’inici de sessió al Mac (és possible que hagis d’introduir la contrasenya de l’ID d’Apple) o, si el Mac té el Touch ID, utilitza el Touch ID.\nTambé pots iniciar sessió des dels teus altres dispositius (iPhone, iPad, Apple Watch i Apple TV) en què hagis iniciat sessió amb el mateix ID d’Apple.\nCanviar l’adreça a què es reenvien els correus electrònics d’apps i llocs web\nSi tries amagar la teva adreça de correu electrònic en crear un compte i tens més d’una adreça de correu associada amb el teu ID d’Apple a les preferències de l’ID d’Apple, pots canviar l’adreça a què s’envia el correu reenviat.\nAl Mac, selecciona el menú Apple > Preferències del Sistema i fes clic a ID d’Apple.\nA la barra lateral, fes clic a “Nom, telèfon, correu electrònic” i després fes clic a Editar al costat de “Ocultar el meu correu electrònic”.\nSelecciona una adreça de correu diferent i fes clic a Fet.\nCanviar la configuració de l’inici de sessió amb Apple per a una app o lloc web\nA la barra lateral, fes clic a “Contrasenya i seguretat” i, a continuació, fes clic a Editar al costat d’“Apps que utilitzen el teu ID d’Apple”.\nFes clic a una app o lloc web a la barra lateral i fes una de les accions següents:\nDesactivar el reenviament de correus electrònics: fes clic a Desactivar. No rebràs cap altre correu de l’app o del lloc web en qüestió.\nDeixar d’utilitzar l’inici de sessió amb Apple: fes clic a “Deixar d’utilitzar l’ID d’Apple”. És possible que se’t demani crear un altre compte la propera vegada que vulguis iniciar sessió a l’app o al lloc web.\nVeure tambéCrear un ID d’Apple al MacUtilitzar l’autenticació de dos factors per obtenir més seguretat al Mac i als dispositius iOS i iPadOSVeure els teus llocs web favorits al Safari del MacArticle de suport d’Apple: Què és “Iniciar sessió amb Apple”


Conferència sobre pintura flamenca al Museu Víctor Balaguer\nLa xerrada, a càrrec de l'especialista en pintura barroca Joan Astorch, tindrà lloc aquest dijous a la tarda\nAquest dijous 2 de juny, a les 19 hores, tindrà lloc al Museu Víctor Balaguer la conferència L'esplendor de la pintura flamenca al Barroc: Rubens, Jordaens, Van Dyck, a càrrec de Joan Astorch, historiador de l'art i especialista en pintura barroca.\nLa xerrada està organitzada pels Amics de la Biblioteca Museu Víctor Balaguer i forma part de les activitats complementàries de l'exposició temporal La Pau i la Guerra de Jacob Jordaens. Història d'un quadre que es pot visitar al Museu Balaguer fins el proper 19 de juny.\nLa mostra gira al voltant d'una única obra, una al·legoria de la pau de grans dimensions, atribuïda segons documentació de l'ingrés, al pintor flamenc Jacob Jordaens. Aquest quadre ha estat restaurat recentment i es pot veure després de vàries dècades d'estar desat a les reserves del Museu Balaguer.\nPer la seva banda els Amics del Museu han col·laborat amb aquesta exposició ja que han patrocinat la fabricació del marc que s'ha realitzat a mida pel quadre.


Arriba una nova edició del Musicava a la Biblioteca i del Vermut Jazz al Teatre de Lloret — Ajuntament de Lloret de Mar\nSou a: Inici / Ajuntament / Comunicació i publicacions / Sala de Premsa / Arriba una nova edició del Musicava a la Biblioteca i del Vermut Jazz al Teatre de Lloret\nArriba una nova edició del Musicava a la Biblioteca i del Vermut Jazz al Teatre de Lloret\nEl Musicava i el Vermut Jazz permeten gaudir de concerts gratuïts mentre es pren una copa de cava o un vermut\nEl Musicava 2017 se celebrarà tots els dissabtes del mes de maig a la Biblioteca de Lloret. Una activitat que arriba ja a la sisena edició adreçada a totes aquelles persones que vulguin gaudir de concerts gratuïts acompanyats d’una copa de cava.\nEl Musicava s’inaugura el dissabte 6 de maig amb una proposta de jazz a càrrec de Lucas Martínez Trio. La formació, liderada pel blanenc Lucas Martínez al saxo, està integrada també per Toni Pujol al contrabaix i César Martínez a la bateria. Aquest trio va néixer el 2009 i després d'anys compartint projectes i escenaris van decidir gravar un disc a l'agost del 2013. El resultat és un disc íntim i proper amb una sonoritat minimalista però sense oblidar les arrels i la tradició del jazz. El repertori està format per estàndards de jazz i temes propis del saxofonista Lucas Martínez. Per al dissabte següent, el 13 de maig, s’ha programat el Quartet Gloria, que oferirà un concert de música clàssica. La formació està integrada per Natalia Ursataia i Olga Casado al violí, Vitalii Karpov a la viola i Zhana Ivanova al piano, una formació instrumental integrada per músics russos i catalans, amb un repertori clàssic molt amè compost per obres de Bach, Vivaldi, Händel, Brahms, Albéniz, Shostakovich, Piazola, entre d'altres, totes elles ben conegudes pel gran públic i interpretades magistralment per aquest conjunt d'excel·lents músics. El 20 de maig serà el torn del Duo Brasil Corda & Vento, integrat per Ramiro Pinhero a la guitarra i Pablo Giménez a la flauta travessera. Un duet d’àmplia experiència i bagatge que ha participat en festivals de tot Europa i individualment han format part de diferents formacions musicals. Oferiran un concert amb un toc de lleugera tristesa combinada amb una sentida alegria. La mesura exacta d'una fusió que és la veritable essència de la música brasilera. Finalment, per tancar la sisena edició del Musicava, el 27 de maig, un duet integrat per dues generacions de músics amb un gran gust per les músiques populars, les cançons d'arreu del món, el jazz i els ritmes afroamericans, que gaudeixen del plaer de fer música junts per fer arribar íntimament al públic tota la riquesa de la música de la mà de la bella i sensual veu de Gemma Carreras, acompanyada de la guitarra de Josep Soto. Concert ineludible per als amants del bolero i les músiques tranquil·les.\nEl Vermut Jazz s’inaugurarà el 14 de maig amb un concert a càrrec de Morer Quartet, un quartet integrat per músics amb una àmplia trajectòria professional i múltiples concerts, enregistraments i col·laboracions. Junts ofereixen un exquisit repertori de estàndards de jazz i bossa nova per gaudir del millor Jazz. Els seguirà el 21 de maig l’actuació de Luis González Trio, una formació que va néixer l'any 2008 fruit de la necessitat d'establir un vincle musical entre els tres components i amb la voluntat d'aprofundir en un so de grup, personal i original. El seu últim projecte els ha portat a viatjar a la capital del jazz mundial: Nova York. En aquest nou álbum, el pianista i compositor evoca la sonoritat del flamenc, la música europea, la llatina, el tango i el jazz més clàssic. El diumenge 28 de maig serà el torn de la formació M-Quartet, que neix de la necessitat personal de mostrar un treball personal dels músics, on trobem tocs de Bill Evans, Miles Davis, Joshua Redman... Les influències del quartet Montero, Membrilla, Molina i Maresma són tan variades com els gustos dels seus components i esdevé una música de la qual podran gaudir tant els afeccionats al jazz com els nouvinguts en aquest estil. L’última cita del Vermut Jazz es tancarà el diumenge 4 de juny amb l’actuació de Litus, el popular cantant, compositor, actor i showman terrassenc, líder de la banda del programa d'Andreu Buenafuente Late motiv. Litus va començar la seva carrera professional amb el grup Mutis i l’any 2011 es trasllada a Madrid, on enregistra el seu quart treball Autoreverse. També presenta el treball Miércoles 14, que ha portat de gira per Espanya i Veneçuela. Ha estat guardonat amb diversos premis com els Goya, l'Enderrock i ha acompanyat grups com M-Clan, Ivan Ferreiro o Quique González, entre d'altres. A Lloret ens presentarà en solitari el seu repertori de cançons i últims treballs.\narxivat sota: Actualitat, Música, Cultura i Art, Teatre, Espectacle


Aquella cançó dels anys 2000 | Revista independiente de música\nAquella cançó dels anys 2000\nLes sorres i els voltants del bell paratge dominat per la platja de la Magdalena van ser testimonis d'una altra nova edició del reeixit festival Santander Music.\nLa climatologia cantàbrica sempre tan esquiva i traïdora va ser des de la primera jornada una amenaça latent i d'allò més incòmoda. Però les energies melòmanes i la bona estrella es van alinear per mantenir a flotació les constel·lacions de la festa i del més important, les cançons.\nEl professional i potentment preciosista directe de León Benavente va ser l'encarregat d'iniciar el viatge per anar donant pas a un cartell més que contrastat, certament exquisit.\nDesprés dels intensos rugits, Meneo DJ va seguir amb la seva segona tanda amenitzant les atmosferes per preparar el terreny a l'esperat bolo de l'antic líder dels Pirates.\nEl sentiment i l'intimisme improntant d'Iván Ferreiro, acompanyat al baix pel prolífic i sol·licitadíssim Ricky Falkner, va fer venir a dalt a tots els presents aconseguint el clímax amb l'irreversible i ultrasònic himne etern Anys 80, una de les millors cançons pop de la història, un autèntic tresor, una d'aquestes de tornada i pujada que et posen els pèls de punta i et transporten als teus racons personals i intransferibles preferits.\nEn l'equador de la nit santanderina l'anglo power pop dels divertits The Asteroids Galaxy Tour -quin nom més sucós- seria un preludi més que acceptable perquè després d'una altra sessió mogudeta a l’Escenari platja fessin acte de presència els desitjats Izal, que van projectar els punts sònics més forts a través de tots els seus temes més sentits que van fer vibrar al personal, el qual es va lliurar en un in crescendo imparable aconseguint el cim sonor amb La Mujer de Verde.\nSobre les taules, "sense trampes", és el moment perfecte per descobrir o redescobrir a un grup. Com a fi de festa, Standstill va demostrar un sobrat ventall de sonoritats sorpresivizants que van deixar un bon gust de boca per complementar la primera etapa platjafestivalera del moment.


els gustos reunits: 10/01/2017 - 11/01/2017\nEl comentari d'aquest llibre sortirà publicat ben aviat a la pàgina de Barcelona Llegeix. Aquest fet motiva que l'elecció del llibre a comentar s'ha de fer a l'avançada i coordinada amb altres persones que també fan la ressenya dels llibres que han triat. Ho comento perquè el dia que surt publicat en aquest bloc, 22 d'octubre '17, Catalunya viu una situació crítica, ja que ahir el Gobierno de España va decidir fer un Cop d'Estat a Catalunya. Aquesta situació entronca amb el llibre que comentem avui on podem observar que Barcelona sempre ha estat una ciutat convulsa i viva on en el decurs de la seva història ha viscut situacions difícils, però la ciutat estant i sobretot, ÉS.\nFinalment, no podem acabar aquesta ressenya sense comentar el fatídic final del nostre autor. L’any 1936, és a dir dos anys més tard de la publicació del reportatge que ocupa aquest llibre, Josep Maria Planes denuncià públicament l’assassinat dels Germans Badia i quins n’eren els seus executors. El 24 d’agost de 1936, Josep Maria Planes és assassinat a la Rabassada*, un mes i escaig d’iniciada la guerra civil. Tenia 29 anys.


Ens deixa un dels herois del jazz vallesà | JazzTerrassa\nEns deixa un dels herois del jazz vallesà\nFriday 26 Feb 14:50\nVicens Vacca Viaplana (Granollers, 1941 – 2021), saxofonista i arranjador, ens deixava el proppassat 23 de febrer als vuitanta anys. D’esperit jazzístic i ànima blue, va ser un dels impulsors del gènere jazzístic a la capital del Vallès Oriental seguint l’estela i compartint projectes amb el seu oncle, el reconegut jazzman i esportista Vicens Vacca.\nEl vincle amb el club de jazz egarenc es va formalitzar a partir de l’any 1965, i fins el 1970 va oferir un total de cinc actuacions memorables a la sala d’actes d’Amics de les Arts i Joventuts Musicals. Al seu debut el 6 de febrer de 1965 amb el Granollers Jazz Grup, li succeïren la vetllada amb el Grup de Jazz del Club del Ritme de Granollers, el 1967. Un any més tard tornaria en dues ocasions. El mes de febrer a la Jam Session que amb el títol “Granollers-Sitges- Barcelona-Terrassa”, reunia fins a 11 músics pioners de les quatre capitals jazzístiques catalanes. I el mes d’abril amb el grup del Club del Ritme compartint cartell amb el Josep M. Farràs Quintet i el Pedro Iturralde Quartet.\nLa darrera participació de Vacca Viaplana a l’activitat jazzística de Terrassa tingué lloc el mes de maig de 1970. De nou amb la banda del club de Granollers formada per Vinces Vacca (gu), Vicens Vacca Viaplana, (st), Salvador Ventura (cbx) i Josep Pujolà (bt), compartint cartell amb el Pere Ferré Quartet.\nDes de Jazz Terrassa – Club de Jazz d’Amics de les Arts i JM li desitgem un feliç viatge i acompanyem la família en el seu dol.


maig 11, 2020 – El Republicà\nDia: 11 de maig de 2020\nEscrit el maig 11, 2020 per Pere Costa\nEscolis Albats: politics cansats de la democràcia?\nAllò que tant va costar ja no interessa?. Allò de un home un vot i una dona un vot. Allò de la llibertat de pensament i d’expressió. La historia es […]\nEscrit a Altres espais Tagged escolis albats Deixa un comentari\nEscrit el maig 11, 2020 maig 10, 2020 per Redacció\nLleialtat sense sentit comú\nEls socialistes espanyols, PSC inclòs demanen lleialtat als catalans. Però el problema és saber que entenen per lleialtat quan ens restringeixen les competències per organitzar la resistència a la pandèmia […]\nEscrit el maig 11, 2020 per Josep Sanmartí\nPerla 53. Un altre debat lingüístic. Narcís Oller versus Pérez Galdós\nImatge principal: Sortida del Liceu de Romà Ribera i Cirera (Barcelona, 1848-1935), vers 1913, conservat al Museu de Montserrat. Dos escriptors realistes Vargas Llosa, a El País del 19 d’abril de 2020, en plena fase de confinament pel […]\nEscrit a Altres espais Tagged josep sanmarti, perla negra Deixa un comentari\nEscrit el maig 11, 2020 per Redacció\nPerò de quina aliança parlen?\nCarmen Calvo diu que no volen canviar d’aliances. ERC segons ella els va millor que JxCat que diu que va de front amb un radicalisme independentista. És a dir que […]\nEscrit a General 1 Comentaris\nARXIUS Selecciona el mes desembre 2021 novembre 2021 octubre 2021 setembre 2021 agost 2021 juliol 2021 juny 2021 maig 2021 abril 2021 març 2021 febrer 2021 gener 2021 desembre 2020 novembre 2020 octubre 2020 setembre 2020 agost 2020 juliol 2020 juny 2020 maig 2020 abril 2020 març 2020 febrer 2020 gener 2020 desembre 2019 novembre 2019 octubre 2019 setembre 2019 agost 2019 juliol 2019 juny 2019 maig 2019 abril 2019 març 2019 febrer 2019 gener 2019 desembre 2018 novembre 2018 octubre 2018 setembre 2018 agost 2018 juliol 2018 juny 2018 maig 2018 abril 2018 març 2018 febrer 2018 gener 2018 desembre 2017 novembre 2017 octubre 2017


La directora, Corinne, i els altres professors que treballen a l’escola, a més de ser nadius del Regne Unit i d’Irlanda, tenen formació específica per donar classes als alumnes que no tenen l’anglès com a llengua materna. Donem molta importància a la motivació de l’alumne, que assimila molt millor l’idioma si troba que les classes són amenes i s’identifiquen amb els seus interessos personals i les seves necessitats d’estudi o professionals.\nEl centre admet alumnes a partir dels 6 anys i treballa amb grups separats per nivells i edats, per tal de dotar les classes de més rendiment pedagògic. Les classes, tant si estan adreçades a joves com a adults, són actives i dinàmiques, amb l’objectiu primordial que “l’alumne surti de l’escola parlant anglès”.\nEls professors fan servir una àmplia gamma de material didàctic, combinant les metodologies segons l’edat, el nivell i les necessitats individuals de cada alumne, sempre en un ambient amè, que facilita l’aprenentatge. El mètode està pensat perquè l’alumne aprengui d’una manera individual i còmode, i estigui atès pel professor davant qualsevol dubte.\nL’escola prepara els alumnes que es volen presentar als exàmens de la Universitat de Cambridge. Són diplomes que s’exigeixen cada vegada més en el món universitari i professional. En el nostre equip de professors comptem amb examinadors d’aquestes proves. Un any més, voldríem felicitar als nostres alumnes pels resultats excel·lents que han aconseguit a l’ultima convocatòria dels exàmens de Cambridge.\nOferim la possibilitat de classes especials per a alumnes amb necessitats específiques, per exemple empresaris o professionals, que requereixen un llenguatge especialitzat. Aquestes classes es poden fer tant en la nostra escola, a la seu de l’empresa o al domicili de l’alumne.\nA més de les classes a Figueres, tenim tota una gamma de possibilitats de viatges d’estudi al Regne Unit, al Canadà i als Estats Units, tant per a adults com per a nens i joves.\nLes places són limitades i les classes comencen el dia 1 d’octubre, per tant aconsellem trucar-nos o visitar-nos com més aviat millor. Us informarem sense compromís sobre els nostres serveis. Animem els que no han estudiat mai anglès amb nosaltres que provin el nostre sistema.\nVisiteu la nostra pàgina web: www.englishemporda.cat.


Crítiques a la gestió de l'Escola Progrés pel cas del noi conflictiu - Badaweb Notícies\nCrítiques a la gestió de l'Escola Progrés pel cas del noi conflictiu\nPublicada: 20.05.2010Secció: Educació\nEl portaveu dels directors de les escoles públiques de Badalona, Casto García, ha lamentat haver-se assaventat del cas de l’Escola Progrés per la premsa i denuncia que l'escola no ha utilitzat el protocol adequat en aquests casos, que és informar-lo per mediar amb el Departament d'Educació. D'altra banda, una resolució del Síndic de Greuges de Catalunya del passat 3 de març per un altre cas de bullying en aquest mateix centre determina que l'escola no va escoltar prou a la família de la víctima.\nEl representant dels directors de les escoles públiques de Badalona assegura sentir-se incòmode amb la gestió del cas dels rampells violents d'un alumne de nou anys de l'escola pública Progrés de la nostra ciutat. Segons Casto García, l'escola no està utilitzant les eines adients per resoldre el conflicte. García manté que la protesta dels pares de tot el curs afectat, tercer B, i el fet que aquesta hagi trascendit a la premsa no és el més adequat en aquests casos. El portaveu dels directors recorda que el cas del Progrés no és un cas excepcional i que altres escoles pateixen situacions de violència sense disposar dels recursos que té aquest centre.\nA banda de les crítiques del representant pedagògic, també hem conegut el cas d'un assetjament escolar durant els anys 2008-2009 en aquest mateix centre, el CEIP Progrés. Una resolució del Síndic de Greuges de Catalunya, Rafael Ribó, ha constatat certa negligència de la direcció del centre en el moment dels fets. Segons l'informe, l'escola no va escoltar a la família d'un nen que va patir bullying malgrat els signes evidents que tenia. Per la mare de la víctima, Montserrat Esteve, el que està passat al Progrés és molt similiar al que va haver de patir el seu fill.\nLa víctima d'assetjament actualment té 13 anys i després d'estar dos mesos sense anar a classe atemorit es va haver de canviar d'escola. Segons la mare, tant el Departament d'Educació com la mateixa direcció de l'Escola Progrés van negar evidències d'agressions i amenaces al seu fill.\nPer la seva banda el Departament d'Educació de la Generalitat evita posar un termini per a la resolució del cas del noi violent. Dues reunions d'ahir dimecres entre el Departament, una medidadora i la direcció de l'escola, primer i, posteriorment, amb els pares van acabar sense cap acord.\nTot i que el Departament d'Educació de la Generalitat va assegurar dilluns que ahir s'intentaria trobar una solució al cas de l'alumne conflictiu del CEIP Progrés de Badalona i es facilitarien eines de suport per l'escola i per les famílies afectades Educació assegura que s'ha de continuar estudiant el cas. Mentrestant, els pares de 3r B, on hi estudia l'alumne violent, continuaran portant els seus fills a l'escola. Tot i així, es tornaran a trobar en els propers dies i no descarten prendre alguna mesura de pressió.


La campanya forestal acaba tard a causa del canvi climàtic - Diari de Girona\nLa campanya forestal acaba tard a causa del canvi climàtic\nLes pluges de principis de mes han reduït el risc però els Bombers fan una crida a no abaixar la guàrdia\nL'incendi que va afectar una àrea boscosa entre Caldes i Sils, aquest estiu. foto: david aparicio\nEl risc d'incendi , especialment a les comarques del sud de Catalunya, com a conseqüència de la desestacionalització de la campanya forestal provocada pel canvi climàtic. No ha estat fins a l'episodi de pluja de principis de novembre quan els Bombers han donat la campanya forestal 2020 per finalitzada. Segons les previsions, tot i això, els Bombers de la Generalitat fan una crida a no abaixar la guàrdia. I recorden que el canvi climàtic fa que es donin condicions de campanya forestal tot l'any.\nA les comarques gironines hi ha hagut un estiu tranquil amb nivells d'hectàrees forestals cremades molt baixos i també durant la tardor. Segons les dades del Departament d'Agrictulra s'han cremat 17,96 hectàrees fins a 1 de novembre a Girona.\nEls Bombers de la Generalitat, per la seva banda, han treballat entre gener i octubre en un total de 305 incendis. Aquí hi entren aquells que han destrossat massa forestal però també n'hi ha de tipus urbà i de vegetació agrícola. La zona on hi ha hagut més serveis és l'Alt Empordà, amb 98. La major part han cremat vegetació agrícola (33), seguits dels de vegetació urbana (28), mentre que el Ripollès ha estat la zona amb menys actuacions (9).\nLa desestacionalització de la campanya forestal és un fet que s'està veient en els últims anys i representa a la pràctica que ara el risc d'incendi ja no es concentra únicament en els mesos d'estiu, com a conseqüència del canvi climàtic. Els darrers mesos, i ateses les bones condicions meteorològiques, els Bombers també han pogut gestionar 64,5 hectàrees e terreny -10,5 a les comarques gironines, al Montgrí i a Mas Fumats, a Roses- en onze cremes prescrites. Aquestes aporten als Bombers una garantia de disposar de posicions tàctiques per treballar els escenaris estratègics dels possibles incendis forestals.


Última modificació del tema: 2012-05-29\nPodeu connectar el Microsoft Outlook 2010 amb el vostre compte de correu electrònic amb POP3 o IMAP4.\nSi utilitzeu l'Outlook 2010, us recomanem que us connecteu al vostre compte de correu electrònic amb un compte de l'Exchange en comptes d'utilitzar POP3 o IMAP4. L'ús d'un compte de l'Exchange permet utilitzar la funció de calendari i altres funcions de col·laboració que no podeu obtenir si us connecteu mitjançant IMAP4 o POP3. Per obtenir informació sobre com connectar l'Outlook 2010 utilitzant un compte de l'Exchange, vegeu la secció Configuració del correu electrònic a l'Outlook 2010 o l'Outlook 2013.\nCom es configura l'Outlook 2010 per a l'accés POP3 o IMAP4 al compte de correu electrònic?\nFeu clic a Configura manualment els paràmetres del servidor o tipus de servidor addicionals i després feu clic a Següent.\nA la pàgina Trieu un servei de l'auxiliar, seleccioneu Correu electrònic d'Internet i després feu clic a Següent.\nProporcioneu la informació següent a la pàgina Configuració del correu electrònic d'Internet.\nA Informació de l'usuari:\nAl quadre El vostre nom, introduïu el nom que voleu que vegin els usuaris a qui envieu correu electrònic des d'aquest compte.\nAl quadre Adreça electrònica, introduïu la vostra adreça electrònica.\nA Informació del servidor:\nA Tipus de compte, seleccioneu IMAP o bé POP3. Recomanem utilitzar IMAP, ja que admet més característiques.\nAl quadre Servidor de correu d'entrada, introduïu el nom del servidor IMAP o POP. Per obtenir informació sobre com trobar el nom del servidor POP3 o IMAP4 entrant, vegeu (en anglès) Com puc trobar la configuració del servidor? més endavant en aquest tema.\nAl quadre Servidor de correu de sortida (SMTP), introduïu el nom del servidor SMTP. Per obtenir informació sobre com trobar el nom del servidor SMTP de sortida, vegeu (en anglès) Com puc trobar la configuració del servidor? més endavant en aquest tema.\nA Informació d'inici de sessió:\nAl quadre Nom d'usuari, introduïu la vostra adreça electrònica.\nAl quadre Contrasenya, introduïu la contrasenya. Si voleu que l'Outlook recordi la vostra contrasenya, assegureu-vos d'activar la casella de selecció situada al costat de Recorda la contrasenya.\nAl costat inferior dret de la pàgina, feu clic a Més opcions i empleneu el quadre de diàleg Configuració de correu electrònic d'Internet de la forma següent:\nA la pestanya Servidor de sortida, seleccioneu El meu servidor de sortida (SMTP) requereix autenticació.\nA la pestanya Avançat:\nA Servidor d'entrada (IMAP) o Servidor d'entrada (POP3), al costat d'Utilitza el tipus de connexió xifrada següent, seleccioneu SSL al quadre desplegable.\nA Servidor de sortida (SMTP), al costat d'Utilitza el tipus de connexió xifrada següent, seleccioneu TLS i feu clic a D'acord.\nSi utilitzeu POP3 i voleu conservar una copia dels missatges al servidor, a Lliurament, feu clic a Deixa una còpia dels missatges al servidor. Si no seleccioneu aquesta opció, tots els missatges s'eliminaran del servidor i es desaran de forma local al vostre ordinador.\nA la pàgina Addició d'un compte nou, feu clic a Següent. Un cop l'Outlook 2010 hagi fet proves al compte, feu clic a Tanca per sortir del quadre de diàleg Prova de la configuració del compte.\nA la pàgina Felicitats, feu clic a Final.\nA la pàgina Configuració del compte, feu clic a Tanca.\nSi utilitzeu IMAP4, és possible que es mostri un missatge on se us preguntarà si voleu baixar les carpetes del servidor de correu que heu afegit. Feu clic a Sí. Utilitzeu la interfície d'usuari de l'Outlook 2010 per seleccionar les carpetes que voleu sincronitzar entre el servidor i l'ordinador local i, a continuació, feu clic a D'acord.\nPer obtenir més informació sobre l'ús de l'Outlook 2010, vegeu la documentació de l'Ajuda que s'inclou amb l'Outlook 2010.


Aquest dissabte 4 febrer se celebra el Dia Mundial del Càncer. Per això, els oncòlegs han volgut consciències sobre els aspectes més desconeguts de la malaltia, com són les trombosi, i que es poden prevenir. Els experts calculen que entre un 20 i un 30% dels episodis de trombosi estan associats al càncer, pel que assenyalen la importància de la prevenció en els pacients oncològics.\nLa trombosi s'ha convertit en la segona causa de mort prevenible en les persones amb càncer, només per darrere de la progressió de la pròpia malaltia. Aquests pacients presenten un risc entre 4 i 7 vegades més gran de patir una trombosi que una persona que no pateixi aquesta malaltia, sobretot durant el tractament contra el càncer, ja sigui amb cirurgia, quimioteràpia, teràpia hormonal o un altre tipus de medicació o tractament.\nSegons els especialistes, el risc de trombosi és més gran en alguns tipus de càncer que en altres. Així, els pacients amb una malaltia disseminada o amb un tumor del tipus carcinoma presenten més possibilitats de patir una trombosi.\nL'TROMBOSI, UNA GRAN DESCONEGUDA\nDavant d'aquestes dades, els experts coincideixen en la necessitat de prevenir aquesta patologia i conscienciar sobre aquesta malaltia, que sovint és una gran desconeguda entre els pacients oncològics. En l'actualitat, segons els especialistes, el tractament més adequat contra la trombosi en les persones amb càncer és l'heparina de baix pes molecular enfront d'altres tipus d'anticoagulants.\nEncara que en els últims anys s'han produït avenços en el tractament de la trombosi associada al càncer, encara hi ha falta d'informació sobre aquesta patologia. Per això, experts europeus han presentat recentment un Llibre Blanc de la Trombosi associada al Càncer al Parlament Europeu amb l'objectiu de cridar l'atenció dels governs europeus, mesurar l'impacte de la trombosi associada al càncer en cada un dels països i actualitzar les guies de pràctica clínica.\nEl Dia Mundial contra el Càncer se celebra cada any el 4 de febrer, sent l'única iniciativa sota la qual el món s'uneix per parlar sobre el càncer de manera positiva i inspiradora.\nCoordinat per la UICC, el Dia Mundial contra el Càncer se celebra aquest any sota el lema "Nosaltres podem. Jo puc" i explora com tothom - com a col·lectiu o com a individu - pot posar de la seva part per reduir la xacra mundial del càncer . Com que aquesta malaltia afecta tot el món de forma diferent, tothom pot fer alguna cosa per reduir l'impacte del càncer.\nLa UICC és la major organització internacional de lluita contra el càncer, amb més de 1000 organitzacions membre en 160 països, representants de les principals societats contra el càncer, ministeris de sanitat, institucions de recerca, centres de tractament i grups de pacients del món. L'organització lidera diverses iniciatives per a l'intercanvi d'experiència i bones pràctiques, reforç de capacitats i advocacia o promoció de la lluita global contra el càncer. L'objectiu últim de les mateixes és reduir la xacra que suposa el càncer a nivell global, promoure una major igualtat i integrar el control del càncer a l'agenda de desenvolupament i salut mundial.


Futbol amb cotilla i taló - Regió7 :: El Diari de la Catalunya Central\nmaria dolors guàrdia rubies 28.05.2019 | 23:46\nA les persones que no adorem Messi, ens agradaria veure aquest bon jugador xutant pilotes amb una cotilla a les costelles i amb un taló de dit i mig sota l'esportiva! Quin paper faria?\nPer cert, la Creu de Sant Jordi –tot i haver estafat Hisenda– no escau a un xutador de pilotes. Per què, als meus escriptors favorits –pous de saviesa i mags de les paraules, que no de pilotes–, no els regalen llibres d'or?\nEl futbol femení també existeix. I si la bretxa salarial és del 24% en les feines ordinàries, en el futbol ja no podem ni calcular la xifra.\nEl futbol femení va començar com una reivindicació feminista el 1881, amb una sèrie de matxs, disputats a Edimburg i Glasgow, entre una selecció escocesa i una altra d'anglesa. Però abans d'aquesta data, algunes dones havien protagonitzat alguns partits –entre solteres i casades–, no per competir sinó com un aparador gratuït per a mascles en busca d'esposa.\nLa premsa masclista de l'època victoriana es va acarnissar amb aquestes dones –que no podien inscriure's amb els seus noms reals per por de represàlies–, i els va dir obertament que el futbol només era cosa d'homes i que no era recomanable per a elles practicar-lo. Fins i tot, alguns mals metges –creient-se superiors a les dones per tenir algun membre (i no em refereixo al cervell) diferent– van inventar-se raons mèdiques per exigir que es prohibís a les noies britàniques.\nTanmateix, l'1 de gener del 1895 va néixer el British Ladies Football Club, sota l'empara de dues figures clau del feminisme de l'època: l'aristòcrata Florence Dixie, marquesa de Queensberry però alhora inquieta esportista, viatgera, escriptora, corresponsal de guerra i feminista; i Nettie Honeyball, el pseudònim amb el qual era coneguda una jove futbolista de classe mitjana. La marquesa, és clar!, va ser la presidenta i la Nettie va fer de secretària.\nPer a elles era tan important el partit com la lluita feminista. La resta de jugadores, de classe humil en general, també ho eren. Com la coneguda sufragista escocesa Helen Matthews.\nEl British Ladies va debutar públicament el 23 de març del 1895, a Londres. El partit va suposar un notable progrés ja que, per primera vegada, les futbolistes van poder jugar sense cotilla ni sabates de taló alt. Aquests partits també qüestionaven els models femenins existents com el vestuari o la sexualitat de les dones.\nMalauradament, l'equip només va durar un any.\nEl 2019, les jugadores del Barça, que han estat a punt de guanyar la primera Champions de la seva història, segueixen esforçant-se per reivindicar els mateixos drets per a les dones. Per què elles han de cobrar molt, molt, molt menys que els homes?\nI és que el feminisme, tot i haver conquerit moltes copes, encara és lluny de guanyar mundials. I cal seguir reivindicant la vàlua de les dones i la seva igualtat en molts camps que no són de futbol.


Inici / Notícies / Notícies / Aplicar la Responsabilitat Social Corporativa a les accions de Team Building\nUna empresa la fan les persones que hi treballen. Elles seran les millors (o pitjors) prescriptores; són les que prenen petites decisions diàries que poden determinar el rumb de l’organització; i seran en les què caldrà confiar per sortir endavant d’una situació adversa.\nCom a entitat que treballa amb diversitat de persones, a Viver de Bell-lloc sabem que gaudir d’un bon ambient laboral és essencial. Compartir un objectiu, generar confiança i tenir una bona comunicació i coordinació són alguns punts clau per aconseguir un equip de treball eficaç.\nLa motivació és una força que ens fa actuar i ens manté actius, i és clau per superar situacions adverses. Treballar en la pertinença de grup farà incrementar la motivació de l’equip per col·laborar en l’assoliment d’objectius. Si potenciem el coneixement i la confiança entre les persones de l’equip, facilitarem el treball col·laboratiu i el compromís pels objectius comuns. Aconseguir connectar les persones per deixar de ser persones individuals que comparteixen un espai de treball.\nEl Team Building es treballa diàriament, no s’aconsegueix amb accions puntuals; però sortir de l’espai de treball de tant en tant ajuda a trencar esquemes mentals i afavoreix la creació de relacions interpersonals de confiança que es traslladen després a l’entorn laboral.\nCom fer-ho de manera responsable?\nAplicar criteris de responsabilitat social corporativa a les accions de Team Building multiplica els efectes d’aquestes accions. Significa actuar assegurant que els impactes de l’acció són positius pel mediambient, la societat i l’empresa.\nEvitar desplaçaments llargs i assegurar-se que l’empresa amb qui es fa garanteix unes condicions laborals dignes serien algunes mesures per evitar impactes negatius. Però també es pot anar més enllà, i buscar accions que generin valor.\nTeam Building solidari\nAplicant la solidaritat a les accions de Team Building aconsegueixes una activitat amb impacte social i mediàtic de la marca que beneficia a tothom. Busca entitats del teu entorn amb qui puguis col·laborar.\nConeix l’Espai de Natura Can Lluís, on descobrir un entorn natural extraordinari al costat de casa. Clica aquí.\nConeix el Voluntariat Social Corporatiu de Viver de Bell-lloc que promou accions per les persones i el medi ambient. Clica aquí.\nPosa’t en contacte a visites@vivelloc.cat\nPublicat a NotíciesEtiquetat Can Lluís, lloguer espais


Apartament de 2 habitacions a Barcelona - Barri G�tic Short-term rental apartments in Barcelona\n| +34 93 539 79 92 | +34 692 14 20 00 | skype Avui a Barcelona: 27.6°C\ninformaci� d'inter�s ajuda Apartament Portal de l‘Angel\nModern apartament situat en el cor del Barri G�tic, a pocs minuts de les Rambles\t>> Tornar al llistat d'apartaments\nApartament Portal de l‘Angel\nL�apartament Portal de l�Angel, a Barcelona, est� situat en una zona excepcional de la ciutat, en el centre del Barri G�tic i a pocs metres del fam�s carrer peatonal Portal de l��ngel. A escassos minuts a peu tamb� es troben les emblem�tiques Rambles, la Pla�a Catalunya o la Catedral de Santa Eul�lia. L�apartament es troba en el primer pis d�un bonic edifici que data del segle XIX.\nL�apartament ha estat recentment reformat seguint un estil elegant, que combina elements arquitect�nics originals (com les bigues de fusta vistes) amb un estil m�s modern i funcional.\nEl pis est� format per dues habitacions dobles, ambdues amb llit de matrimoni. Les habitacions tenen uns bonics finestrals que comuniquen amb una petita balconada amb vista al carrer. L�estan�a principal �s el sal� que est� format per una ampli espai obert on es troba tamb� el menjador equipat amb una taula i cadires. En la zona del sal� es troba un c�mode sof� llit i un sof�, juntament amb una TV de pantalla plana, un DVD i un CD.\nA m�s a m�s, la cuina es troba en una habitaci� separada i ve totalment equipada (nevera, congelador, torradora, cafetera, microones, rentadora, etc.) En total, l�apartament t� una capacitat m�xima de 6 persones, i disposa de connexi� Wifi gratu�ta aix� com aire condicionat i calefacci�, caixa forta i bressol i trona sota petici� per a aquelles fam�lies que viatgin amb nens petits.\nL�apartament de lloguer Portal de l�Angel, a Barcelona, est� situat al c�ntric carrer Espolsa-sacs, en el cor del Barri G�tic. Aquest carrer� de car�cter medieval est� amagat al costat del Portal de l�Angel, una dels carrers m�s c�ntrics de Barcelona, en el qual es troben algunes de les botigues m�s importants.\nA m�s a m�s, a pocs minuts a peu es pot accedir f�cilment a punts tan emblem�tics com Les Rambles (300 m.), Pla�a Catalunya (100 m.) i la Catedral G�tica de Santa Eulalia (200 m.), el que permet gaudir de tots els avantatges que ofereix el Barri G�tic a nom�s uns passos de l�apartament.\nL�apartament queda envoltat de nombrosos bars i restaurants, sense anar m�s lluny, el lloc preferit de Pablo Picasso queda molt a la vora (Els Quatre Gats). Per a degustar productes t�pics de la terra, recomanem visitar el mercat de Santa Caterina, un mercat tradicional amb un fant�stic sostre de colors dissenyat pel fam�s arquitecte catal� Enric Miralles.\nEl casc antic de Barcelona �s un fant�stic lloc per explorar i perdre�s entre els seus nombrosos carrerons plens d�hist�ria en cada rac�, passant per la famosa esgl�sia g�tica de Santa Mar�a del Mar fins al Barri Jueu. Tot i que l�apartament es troba en una ubicaci� envejable per a accedir a la majoria dels llocs d�inter�s a peu, l�apartament tamb� gaudeix de grans comunicacions amb transport p�blic: nombroses l�nies d�autob�s, metro i tren. La parada de metro m�s propera queda situada a Pla�a Catunya (L1 � l�nia vermella i L3 � l�nia verda). En aquesta mateixa pla�a es troba la parada d�autob�s que va directe a l�aeroport del Prat (Aerob�s) aix� com una parada de tren de rodalies i nombroses l�nies d�autobusos. Sol�liciti informaci�\tEnviar a un amic\nApartament Portal de l‘Angel0 comentaris


Quatre joves viuen “un dia de premi” amb la investigadora Sílvia Osuna\nEls guanyadors del concurs passen tota una jornada amb la científica guardonada amb el Premi FPdGi Recerca Científica 2016 i descobreixen el món dels enzims, les proteïnes i la química computacional. La Fundació Princesa de Girona reconeix cada any la trajectòria de joves d’entre 16 a 35 anys i a una entitat que hagin destacat per la seva capacitat emprenedora amb projectes innovadors.\nEndinsar-se en el món dels enzims, les proteïnes i la química computacional és el viatge fascinant que van emprendre dissabte passat els guanyadors del concurs “Un dia de premi amb Sílvia Osuna”. Els joves van tenir l’oportunitat de conèixer el dia a dia d’aquesta científica guardonada amb el Premi FPdGi Recerca Científica 2016.\nOsuna va explicar als premiats que podíem respirar, moure’ns, menjar o tenir memòria gràcies als més de 75.000 enzims que tenim al cos. “Quan ingerim un aliment el podem processar perquè tenim enzims en el nostre organisme. Si no en tinguéssim, el procés de la digestió trigaria milions d’anys. Per això són fonamentals perquè són els millors acceleradors de les reaccions químiques que existeixen”. D’aquí la importància de dissenyar “enzims a la carta”. Realitzar aquest procés de manera convencional és lent i costós perquè es basa en proves aleatòries. Per això, Osuna defensa la química computacional que podria abaratir el cost dels medicaments que es produirien d’una manera més eficient i ràpida.\nAl laboratori de la Sílvia Osuna no hi ha microscopis convencionals. Aquesta investigadora i el seu equip treballen amb ordinadors on apliquen models matemàtics per estudiar la modificació dels enzims. Els joves premiats van visitar l’espai on Osuna i el seu equip realitzen aquests càlculs que s’envien a un superodinador que analitza les probabilitats d’èxit de la mutació que han fet virtualment a la molècula. Un anàlisi que pot allargar-se setmanes. “Només es proven les modificacions al laboratori quan tenim clar que poden funcionar”.\nLa jornada "un dia de premi" va permetre als joves descobrir els avantatges de la química computacional per abaratir el cost dels medicaments i fabricar-los d’una manera més ecològica. També van conèixer un dels grans reptes d’Osuna: crear un protocol computacional que permeti dissenyar qualsevol enzim.